De Rögin fum Oabeka han ned iwaroi glaich und fu Region zu Region und oft a fu Familie zu Familie untaschiadli. Es schbün a ned oiwai neta zwoa Leit genganaund. Im da owapfoiza Schdod Mitterteich im Laundkroas Tirschenrait gibts sogoa a richdigs Oabek-Tuania, oda „Oierhiartn“ wias doat dazua song. Dabai drefan si an Haufn Leit am doating Johanisbloz und waun a schens Weda is, kaus schau bassian, das 50 oda mea Leit genganaunda Oierhiartn.